Muzej primijenjene umjetnosti (Beč)

Museum für angewandte Kunst akronim MAK (hrvatskosrpski: Muzej primijenjene umjetnosti) je bečki muzej primijenjene umjetnosti otvoren 1864. kao K. k. Österreichisches Museum für Kunst und Industrie, prvi muzej takve vrsti na kontinentu, s kolekcijom predmeta za svakodnevnu upotrebu od gotike do 19. vijeka. Kolekcija Muzej danas posjeduje veliku kolekciju tekstila i odjevnih predmeta od antike do današnjih dana, porculana (naročito iz bečkih manufaktura), čaša, nakita od zlata i emajla od srednjeg vijeka do modernih vremena. Muzej ima puno primjeraka evropskog namještaja od 13. vijeka, s velikom kolekcijom bečke tvornice Thonet, i puno predmeta s orijenta i dalekog istoka. Veliku kolekciju manuskripta (najveću zbirku perzijskih ilustriranih knjiga Hamzanama iz 16. vijeka. Puno skica i nacrta Gustava Klimta za dekoraciju briselske Palače Stoclet, pravo bogatstvo predmeta udruženja Wiener Werkstätte s početka 20. vijeka i puno arhitektonskih nacrta i maketa brojnih arhitekata. Historija Muzej je službeno osnovan 7. marta 1863. dekretom cara Franje Josipa, nakon upornih nastojanja Rudolfa von Eitelbergera koji je bio blizak habsburgškom dvoru, po uzoru na londonski Victoria and Albert Museum (osnovan 1852.). Za javnost je otvoren 12. maja 1864. u provizornim prostorijama u okviru tadašnjeg Hofburga, 1868. otpočela je gradnja zgrade muzeja po drugom projektu Heinricha von Ferstela koji je konačno odobrio car. Neorenesansna zgrada muzeja je dovršena 1871. kao prvi muzej na novoj aleji Ringstrasse u nju se uselio muzej zajedno sa Školom primijenjene umjetnosti. Zgrada muzeja je prvi put proširena 1909. Od 1938. i nacističke aneksije Austrije muzej se zove Staatliches Kunstgewerbemuseum, a od 1947. Österreichisches Museum für angewandte Kunst. Između 1989. i 1993. izvedena je kompletna rekonstrukcija muzeja, dograđena su dva podzemna kata i novo krilo muzeja. Izvori Vanjske veze Službene stranice muzeja (en) Museum für angewandte Kunst na portalu Encyclopedia of Austria (en)